पाएं अपने शहर की ताज़ा ख़बरें और फ्री ई-पेपरडाउनलोड करें
गाइडलाइन की पालना नहीं करने पर जिले में तीन शादी समाराेह के आयोजकों से 75 हजार रुपए का जुर्माना वसूला गया। जानकारी के अनुसार कोतवाली थाना क्षेत्र के भागली सिंधलान में राणसिंह पुत्र जयसिंह व डांगरा में नैनाराम चौधरी द्वारा शादी में बड़ी संख्या में लोग मौजूद थे। इस पर कार्रवाई करते हुए 25-25 हजार का जुर्माना वसूला। रानीवाड़ा थाना क्षेत्र के आखराड गांव में भी भेमाराम पुत्र समेलाजी के घर शादी में 50 से अधिक लोग होने पर 25 हजार का जुर्माना लगाया गया।
सायला, उपखंड क्षेत्र में जनअनुशासन पखवाड़े के तहत गाइडलाइन की पालना नहीं करने एवं शादी समारोह में 50 से अधिक व्यक्ति शामिल होने पर प्रशासन ने कार्रवाई कर जुर्माना वसूला गया। तहसीलदार मदाराम पटेल के नेतृत्व में शादी समारोह में 50 से अधिक व्यक्ति शामिल होने, सोशल डिस्टेंसिंग का पालन नहीं करने व कोरोना गाइडलाइन की पालना नहीं करने पर तीन आयोजकों से 25-25 हजार रुपए का जुर्माना वसूला गया।
इसी प्रकार नियमों का उल्लंघन करने पर 5-5 हजार के 2 चालान बनाए गए। इस दौरान नायब तहसीलदार गणपतसिंह जोधा, थानाधिकारी लालाराम, पटवारी परमेश्वरी, हरदानाराम देवासी समेत अन्य मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn